અમદાવાદઃ પેટ્રોલના ભાવમાં સતત વધારો થઈ રહ્યો છે . આજે પેટ્રોલના ભાવમાં ફરી 9 પૈસાનો વધારો નોંધાયો છે . ગુરુવારે પણ પેટ્રોલના બાવમાં 7 પૈસાનો વધારો નોંધાયો હતો . આ વધારા બાદ અમદાવાદમાં લીટર દીઠ પેટ્રોલના ભાવ 79.28 રૂપિયાની સપાટી પર પહોંચી ગયા છે જ્યારે ડીઝલ 79.28 રૂપિયા પ્રતિ લીટર પર વેંચાઈ રહ્યું છે . જણાવી દઈએ કે છેલ્લા ત્રણ દિવસથી ડીઝલના ભાવમાં કોઈ વધારો - ઘટાડો નોંધાયો નથી . દિલ્હી અને મુંબઈમાં પેટ્રોલના ભાવ દિલ્હીની વાત કરીએ તો 10 પૈસાના વધારા બાદ પેટ્રોલ 82.32 રૂપિયાની સપાટી પર પહોંચી ગયું છે જ્યારે ડીઝલમાં કોઈ વધારો નથી થયો , ડીઝલ 83.87 રૂપિયા પ્રતિ લીટરે મળી રહ્યું છે . મુંબઈની વાત કરીએ તો મુંબઈમાં 9 પૈસાના વધારા સાથે પેટ્રોલની કિંમતો 89.69 રૂપિયા પ્રતિ લીટરે પહોંચી ગઈ છે . જ્યારે ડીઝલ 78.42 રૂપિયાની સપાટી પર યથાવત છે . બુધવારે દેશના ચાર મહાનગરોમાં તેલની કિંમતોમાં ધરખમ વધારો થયો હતો . પરંતુ આજે ફરી એકવાર પેટ્રોલના મારે લોકોની તકલીફો વધારી છે . ઉલ્લેખનીય છે કે છેલ્લા કેટલાક દિવસોમાં જેવી રીતે પેટ્રોલ - ડીઝલના ભાવ વધી રહ્યા છે તેને લઈને નાગરિકો પણ વિરોધ કરી રહ્યા છે . આ વાતને લઈને સરકાર પણ દબાવમાં છે . બીજી બાજુ પેટ્રોલ - ડીઝલના વધા ભાવને પગલે મંગળવારે દિલ્હી હાઈકોર્ટમાં એક અરજી પણ દાખલ થઈ હતી . અરજીમાં સરકાર પાસે એ રેકોર્ડ રજૂ કરવાની માગણી કરવામાં આવી છે જેના આધારે ઓઈલ કંપનીઓ દ્વારા ઈંધણના ભાવ રોજ નક્કી કરવામાં આવે . ખેડૂતોના અકસ્માતે મોત પર ગુજરાત સરકાર આપશે બે લાખની સહાય